Rossiyada valyutani saqlash komissiyasi joriy qilina boshladi

Rossiyaning bir qancha banklari chet el valyutasidagi hisobvaraqlarda mablag‘larni saqlash komissiyasi joriy etilganini e’lon qildi. Bu haqda Frank Media xabar berdi.

Endilikda eng yaxshi 20 ta bankdan oltitasi xorijiy valyutadagi hisob raqamlariga tushgan mablag‘lar uchun komissiya mavjud.
Raiffeisenbank va Tinkoff bankdan tashqari, bunday komissiya Citibank, Uralsib, RNKB, Sankt-Peterburg banklarida mavjud.
Bundan tashqari, “Rosbank” valyuta hisobvaraqlariga xizmat ko‘rsatish uchun komissiya joriy qilmoqchi. Komissiya miqdori oyiga limitdan oshib ketgan miqdorning 0,5 foiz darajasida muhokama qilinmoqda.
Qaror yaqin kunlarda qabul qilinadi va biz mijozlarga komissiyani joriy qilish muddati, uning yakuniy hajmi, shuningdek, chet el valyutasini joylashtirish bo‘yicha muqobil takliflar haqida xabardor qilamiz, — dedi “Rosbank”.
Yigirmatalikka kirmagan Avangard bank 1-iyun kuni komissiyani joriy qildi. Bu o‘rtacha oylik hisob balansi va valyutaga bog‘liq. 10 000 dan 100 000 dollargacha bo‘lgan balans uchun 1900 rublni tashkil qiladi. Kattaroq summalar uchun komissiya balansning 0,1 foizni tashkil qiladi.
9-iyun kuni Tinkoff banki dollar, yevro, funt sterling va Shveysariya frankidagi hisoblarga xizmat ko‘rsatish komissiyasi joriy etilishini e’lon qilgan edi.
Bank buni majburiy chora deb atab, brokerlik hisobvaraqlarida valyutani saqlash uchun yig‘im belgilanishi haqida ogohlantirdi. Shundan so‘ng bank mijozlari bankomatlardan valyuta yechib olishdagi qiyinchiliklardan shikoyat qildi.
7-iyun kuni Raiffeisenbank joriy valyuta hisobvaraqlarida yevro, dollar, funt sterling, shveysariya franki va yapon iyenalarida mablag‘larni saqlash uchun komissiya joriy etish rejasini e’lon qildi.
Ushbu chora bankka xorijiy valyutadagi mablag‘larni samaraliroq boshqarish imkonini beradi, — deyiladi Raiffeisenbank bayonotida.
Avvalroq Tinkoff bank 2022-yilda rebrendingni amalga oshirib, o‘z nomini o‘zgartirishi haqida xabar berilgandi.